**05.05.2025**

**COMUNICAT DE PRESĂ**

**LUNA MAI – LUNA PROMOVĂRII ECONOMIEI SOCIALE**

Luna mai a fiecărui an este dedicată organizării diferitelor evenimente sau acţiuni de mediatizare a domeniului economiei sociale, având ca scop dezvoltarea locală şi cetăţenia activă, cooperarea şi solidaritatea socială, denumită luna promovării economiei sociale. În acest context, Agenția Județeană pentru Ocuparea Forței de Muncă Ilfov desfășoară, în cadrul Compartimentului Economie Socială, atestarea și certificarea întreprinderilor sociale, potrivit prevederilor Legii nr. 219/2015.

Economia socială reprezintă ansamblul activităţilor organizate independent de sectorul public, al căror scop este să servească interesul general, interesele unei colectivităţi şi/sau interesele personale nepatrimoniale, prin creşterea gradului de ocupare a persoanelor aparţinând grupului vulnerabil şi/sau producerea şi furnizarea de bunuri, prestarea de servicii şi/sau execuţia de lucrări.

Economia socială contribuie la dezvoltarea comunităţilor locale, crearea de locuri de muncă, implicarea persoanelor aparţinând grupului vulnerabil, prevăzut de prezenta lege, în activităţi cu caracter social şi/sau activităţi economice, facilitând accesul acestora la resursele şi serviciile comunităţii.

Având în vedere semnificația acestei luni, A.J.O.F.M. Ilfov a stabilit o serie de acțiuni de mediatizare a economiei sociale, în vederea informării furnizorilor de servicii specializate de ocupare, reprezentanților mediului de afaceri, reprezentanților grupurilor vulnerabile și mass-mediei locale.

**Compartimentul Comunicare**

**A.J.O.F.M. ILFOV**